 Sidoo kale, Guddoomiyaha Xisbiga KULMIYE Muuse Biixi Cabdi oo isaguna soo saaray Dhambaal Tacsi ah oo uu u diray Marxuum Cabdillaahi Faarax Maydhane iyo Marxuum kale oo Geeriyooday, ayaa u qornaa sidan, Guddoomiyaha xisbiga Midnimada iyo Horumarka Jamhuuriyadda Somaliland ee KULMIYE, ahna murrashaxa Madaxweynaha ee xisbiga Mudane, Muuse Biixi Cabdi oo ka wakiil ah hayadaha Guddiga Fulinta, Golaha Dhexe, garabyada xisbiga, laamaha gudaha iyo dibadda iyo guud ahaanba taageerayaasha xisbiga KULMIYE waxa uu tacsi tiiraanyo leh u dirayaa qoyska, qaraabada, ehelada iyo guud ahaan shacabka Somaliland iyo reer Jabuuti geerida ku timi Alle ha u naxariistee Wasiirkii hore ee Wasaaradda Dhallinyarada iyo Ciyaaraha Somaliland Marxuum Cabdillaahi Faarax Maydhane oo ku geeriyooday magaalada Jabuuti ee dalka Jamhuuriyadda Jabuuti saaka oo taariikhdu tahay 24012017, kadib xannuun ku soo booday. 